钦定古今图书集成/明伦汇编/交谊典/第043卷 > 《答石崇诗》枣腆
## 钦定古今图书集成/明伦汇编/交谊典/第043卷 > 《答石崇诗》枣腆

“昔我不造，备尝颠沛。后土倾基，皇天陨盖。少怀蒙昧，
长无耿介。遗训莫闻，出入靡赖。我舅敷命，于彼徐方。
载咏陟冈，言念渭阳。乃溯洪流，汎身艅艎。宵寝晨逝，
曷路之长。亦既至止，愿言以写。爰有石侯，作镇东夏。
宽以抚戎，从容柔雅。我闻有言，居安思危。位极则迁，
势至必移。上德无欲，贵道不为。妙识先觉，通梦皇羲。”
窃睹堂奥，钦蹈明规。